Vendim
Nr.22, datë 14.1.2009

PËR NJË SHTESË NË BUXHETIN E VITIT 2009, MIRATUAR PËR MINISTRINË E SHËNDETËSISË, PËR MBULIMIN E SHPENZIMEVE PËR KURIMIN 
E Z.MEVLAN SHANAJ NË GREQI

Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të ligjit nr.10 025, datë 27.11.2008 “Për buxhetin e vitit 2009”, të ndryshuar, me propozimin e Ministrit të Shëndetësisë, Këshilli i Ministrave 

Vendosi:

1.Ministrisë së Shëndetësisë, në buxhetin e miratuar për vitin 2009, zëri “Shpenzime operative”, t’i shtohet fondi 1 875 000 (një milion e tetëqind e shtatëdhjetë e pesë mijë) lekë, për përballimin e shpenzimeve për kurimin e z.Mevlan Shanaj, në Greqi.
2. Ky fond të përballohet nga fondi rezervë i Këshillit të Ministrave.
3. Pagesa të bëhet me paraqitjen e faturave origjinale të institucionit të kurimit.
4. Vendimi nr.1667, datë 24.12.2008 i Këshillit të Ministrave “Për një shtesë fondi në buxhetin e vitit 2008, miratuar për Ministrinë e Shëndetësisë, për mbulimin e shpenzimeve të kurimit, në Greqi, të z.Mevlan Shanaj”, shfuqizohet.
Ky vendim hyn në fuqi menjëherë.
KRYEMINISTRI
Sali Berisha

